Իոսիֆ Բոյարսկի

Իոսիֆ Բոյարսկի (ռուս.՝ Иосиф Яковлевич Боярский, նոյեմբերի 7, 1917(1917-11-07), Մոսկվա, Խորհրդային Ռուսաստան - մարտի 12, 2008(2008-03-12), Մոսկվա, Ռուսաստան), խորհրդային նկարիչ-մուլտիպլիկատոր, կինեմատոգրաֆիստ, «Սոյուզմուլտֆիլմ» ստուդիայի տիկնիկային միավորման տնօրեն։ Ռուսաստանի Դաշնության մշակույթի վաստակավոր գործիչ (1998 թվական)։
«Սոյուզմուլտֆիլմ» ստուդիայի տիկնիկային միավորման նրա կառավարման ընթացքում ստեղծվել են ԽՍՀՄ հայտնի տիկնիկային նախագծերը. «Չեբուրաշկա», «38 թութակներ», «Ձեռնոցը», «Իմ կանաչ կոկորդիլոսը» և այլն։


== Կենսագրություն ==
Ծնվել է Յակով Բոյարսկի-Շիմշելևիչի և Աննա Արլյուկի ընտանիքում։ 1924 թվականի սկզբին, երբ նա 6 տարեկան երեխա էր, պապը նրան տարել է Կարմիր հրապարակ` Լենինի հուղարկավորությանը։
1936 թվականին Իոսիֆ Բոյարսկին զորակոչվել է բանակ և ուղարկվել է Լենինգրադի ռազմական ավիացիայի դպրոց։ Երկրորդ համաշխարհային պատերազմի տարիներին ծառայել է Վորոշիլովգրադի ավիացիոն դպրոցում, տարհանվել է Ուրալսկ քաղաք։
1945 թվականին զորացրվում է և ընդունվում է «Սոյուզմուլտֆիլմ» ստուդիայում որպես ադմինիստրատոր, հետագայում դարձել է ավագ ադմինիստրատոր և ապա` ֆիլմերի փոխտնօրեն։
1953 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի տնտեսագիտական ֆակուլտետը։
1950-1951 թվականներին եղել է Երևանի կինոստուդիայի ավագ կառավարիչ։
1951-1956 թվականներին աշխատել է «Սվերդլովսկյան» կինոստուդիայում` որպես արտադրության կազմակերպիչ և գիտահանրամատչելի և քարոզչական ֆիլմերի ռեժիսորի օգնական։
1956 թվականին աշխատել է «Ռոստորգրեկլա»-յի գլխավոր տնօրինությանը կից գովազդային ստուդիայի կազմակերպիչ և տնօրեն։
1960 թվականից աշխատել է որպես ռեժիսոր «Սոյուզմուլտֆիլմ» կինոստուդիայում։
1963-1978 թվականներին եղել է կինոստուդիայի տիկնիկային կինոնկարների ստեղծագործական ասոցիացիայի տնօրեն։
1979-2000 թվականին ղեկավարել է Սցենարիստների և ռեժիսորների բարձրագույն դասընթացների անիմացիոն ֆիլմերի ռեժիսորների ֆակուլտետը.:
Թաղված է Մոսկվայի մարզում, «Բոգորոդսկոյե» գերեզմանատանը։


== Ֆիլմագրություն ==
1960 թվական՝ «Այծի մասին», ռեժիսոր
1961 թվական՝ «Մեր բժիշկը», ռեժիսոր
1962 թվական՝ «Սովորական պատմություն» ռեժիսոր (ֆիլմի հերոսները կանացի և տղամարդու կոշիկներն են)
1962 թվական՝ «Թռչող պրոլետարիատը», ռեժիսոր
1963 թվական՝ «Փոքրիկ մոսկվացին», ռեժիսոր
1964 թվական՝ «Չվաստակած թոշակառին», ռեժիսոր
1965 թվական՝ «Անպաշտպան քաղաքացին» ռեժիսոր
1970 թվական՝ «Երիտասարդ Ֆրիդրիխ Էնգելսը», տնօրեն
1979 թվական՝ «Կախարդական լիճը», ռեժիսոր
1988 թվական՝ «Մարաթոն», ադմինիստրատոր
1998 թվական՝ «Գիշերը եկավ», տնօրեն
2001 թվական՝ «Հարևանները», պրոդյուսեր


== Մատենագրություն ==
1996 թվական՝ «Գրականության կոլաժները»
2000 թվական՝ «Կյանքի սրտագրությունը»
2002 թվական՝ «Անցյալը և տիկնայք»
2004 թվական՝ «Հիշում եմ»
2005 թվական՝ «Տիկնիկները կարող են որևէ բան անել»


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 123-124. — 816 с. — 3 000 экз. — ISBN 5-9265-0319-4


== Արտաքին հղումներ ==
Իոսիֆ Բոյարսկին 85 տարեկան է։ Новости от 10.11.2002
Почётный приз «За вклад в развитие отечественной анимации» получил Иосиф Бойарски.1.03.2007
Մահացել է Իոսիֆ Բոյարսկին 12.03.2008
Новости@mail.ru:Умер директор «Союзмультфильма».
Իոսիֆ Բոյարսկին animator.ru կայքում
Newsru.co.il
Статья на www.km.ru
Iosif Boyarskiy (անգլ.) Internet Movie Database կայքում